Дзяржащная щстанова адукацыи “ Сярэдняя школа №13 г.Жлобина имя В.В.Гузава

**Інтэлектуальная гульня “ВЕДАЕМ МОВУ”**

Брэль А.И.,

настаўнік беларускай мовы і літаратуры

Мэта: пазнаёміць вучняў з асаблівасцямі беларускай мовы.

Задачы: удаскналіць і замацаваць веды па гісторыі беларускай мовы;развіваць здольнасці і ўменні правільна ўжываць і тлумачыць словы; выхоўваць павагу да гісторыі і літаратурнай мовы.

Форма мерапрыемства:інтэлектуальная гульня

Абсталяванне: наглядныя таблічкі з пытаннямі, малюнкі на гістарычную тэматыку, выстава слоўнікаў беларускай мовы, граматы ўдзельнікам гульні

Ход мерапрымства

Слова настаўніка.

Дзень добры! Вітаю ўсіх на дзелавой гульне “Ведаем мову”.

У гульне прымаюць удзел тры каманды (прадстўленне каманд і экспертаў гульні).

**IТУР СПАБОРНІЦТВА КАПІТАНАЎ**

Слова настаўніка.

Мова беларуская мая! Дратавалі, здзекваліся, мучылі...

Ты жыла і ў працы і ў баях.

Пра цябе, як сонечнае дзіва, I Купала, ды і ўсе мы снілі сны... Ад цябе, ласкавай і праўдзівай, адракаюцца цяпер твае сыны.

Так усхваляе нашу мову Пімена Панчанка, а я аб’яўляю заданне першага тура для капітанаў. Я называю па чатыры словы кожнаму капітану за кожнае правільнае слова 1 бал, увага заданне

**ЯК ПІШУЦЦА ДАДЗЕНЫЯ ПРЫСЛОЎІ ЗЛІТНА, АСОБНА ЦІ РАЗАМ?**

Каманда **сініх:па-добраму, з налёту, не ўлад, паслязаўтра**

Каманда жоўтых:**ледзь-ледзь, на слых, з ходу, надвое**

Каманда чырвоных:**на жаль, у адкрытую, замнога, па-трэцяе**

Эксепрты падлічваюць і аглашаюць балы за першы тур.

**IIТУР ГІСТОРЫЯ БЕЛАРУСКАЙ ЛІТАРАТУРНАЙ МОВЫ**

Слова настаўніка. Слова заўсёды мае свае тайны, адкуль пайшло, хто карысаўся гэтым словам і ці жыве яно сёння. Заданне другога тура.

Кожная каманда выбірае па аднаму пытанню з трох. За лёгкае пытаннне каманда атрымлівае ад 1-4балаў, за сярэдняй складанасці пытанне ад 1-5 балаў і за складанае пытанне ад 1-6 балаў.

Каманда сініх, калі ласка, выбірайце пытанне.

**Лёгкае пытанне. Растлумачце значэнне слова” шляхта “**

**ШЛЯХТА-даслоўны пераклад азначае:людзі бою, ваякі; са старажытнанямецкага slahte, што азначае “род, паходжанне, парода”, дробнапамеснае дваранства.**

**Сярэдняй складанасці пытанне. Ясна, што тая самая нявеста будзе насіць, што хоча, што чапец, крэндаль, усё адно ўсё схваюць у скрыню.** Растлумачце значэнне слоў чапец і крэндаль, што іх аб’ядноўвае

**ЧАПЕЦ- жаночы галаўны ўбор, звязаны або сшыты, закрывае воласы, можа мець павязкі.**

**КРЭНДАЛЬ-жаночы галаўны ўбор у форме васьмеркі, карыстаўся папулярнасцю ў 17-18стст.**

Складанае пытанне.

**Раней ледзь не адна авечка давала чалавеку вопратку:кажух, ваўняны бурнос, бурку, андарак, валёнкі.**

Растлумачце значэнне слоў бурнос, андарак, бурка

**БУРНОС-мужчынскае і жаночае адзенне з сукна.**

**БУРКА- цёплы без рукавоў плашч**

**АНДАРАК-саматканая ў палоску або клетку спадніца.**

Пытанні для каманды жоўтых.

Лёгкае пытанне.

**Растлумачце значэнне слова “дзесяціна”**

**ДЗЕСЯЦІНА-1. Адзінка зямельнай плошчы 2. Налог адной дзясятай часткі прыбытку, які бралі ў людзей і аддавалі царкве**

Пытанне сярэдняй складанасці

**Старых будынкаў засталося мала:некалькі палацаў, ратуша 17ст.**

Растлумачце значэнне слова “ратуша”

**РАТУША-орган кіравання або самакіравання ў гарадах, звычайна мелася зала на другім паверсе і вежа**

Складанае пытанне.

**Поўны гуслі насыплю дукаты**

Растлумачце значэнне слоў “гуслі”, “дукаты”

**ГУСЛІ—шматструнны народны музычны інструмент, шырока ўжываны па ўсім балцкім рэгіёне: скандынаўскія краіны, краіны Прыбалтыкі, Расіі, Польшчы**

**ДУКАТЫ- дукат (італ.ducato) назва срэбраных і залатых манет, якія ўпершыню з’явіліся ў Італіі, а потым і ў іншых краінах.**

Пытанні для каманды чырвоных.

Лёгкае пытанне. Растлумачце значэнне слова “дружына”

**ДРУЖЫНА—гэта войска ў старажытнарускім грамадстве. Выконвала функцыю княжацкага рэгулярнага войска.**

Сярэдняй складанасці пытанне.

**“Народ убачыць, што недарма даверыў нам кіраваць сабою, а заадно ўзбагацім казну нарабаваным…”**

Растлумачце значэнне слова “казна”

**КАЗНА- сродкі бюджэту(грошы, золата) або іншая дзяржаўная ўласнасць**

Складанае пытанне.

**“На пасаг дам два гарцы грошай і шляхецкую худобу… ”**

Растлумачце значэнне слоў “пасаг” і “гарцы”

**ПАСАГ- маёмасць ці грошы, што даваліся нявесце бацькамі**

**ГАРЦЫ(гарнец)- пасудзіна, ёмкасць 3,28л**

Эксперты падлічваюць балы за другі тур

**lllТУР ТАЙНЫ БЕЛАРУСКАГА СЛОВА**

СЛОВА НАСТАЎНІКА

**Мова цеплая… Мова матчына…**

**Ў кожным слове – свая прыгажосць…**

**Мы павінны быць лёсу ўдзячнымі**

**І за тое, што мова ў нас ёсць.**

Заданне трэцяга тура. Тры сектара пытанняў:жоўты сектар-фразеалогія, зялёны-фанетыка і сіні-літаратура. Капітан каманды выбірае адзін сектар і адказвае на пытанне. За правільны адказ максімум 4 балы можна карыстацца падсказкай балельшчыкаў-гэта максімум 2 бала.

Каманда сініх, калі ласка.

Сектар фразеалогія. Растлумачце у дадзеным кантэксце фразеалагізм **ЯК СТРЭЛІЎ, ДЫК МЫ І БЕЗ ДУХУ (вельмі спалохацца).**

Сектар фанетыка. Колькі літар і гукаў у слове **вецце-** [в э ц э]-5л, 4 гукі

Сектар літаратура. Пра каго ідзе гаворка.**Была ў гэтай жанчыны незвычайная здольнасць: тыя, да каго звярталася яна са сваім святым словам, станавіліся такімі ж, як і яна, сумленнымі, добрымі, спагадлівымі, нераўнадушнымі да чужой бяды. Усе яны пачыналі любіць Бога і тых, хто наўкол.(ЕФРАСІННЯ ПОЛАЦКАЯ)**

Каманда жоўтых. Сектар фразеалогія. Знайдзіце і растлумачце фразеалагізм **ХАЦЕЎ ВЫПРАГЧЫ ВАЛОЎ, ДЫЙ САМ УСКОЧЫЎ У ПАЛОНКУ ПА САМЫЯ ВУШЫ( па самыя вушы- глыбока ўваліцца, ускочыць у балота, рэчку)**

Сектар фанетыка. Колькі літар і гукаў у слове **Федзька-[ф эц ка]- 7 л.,5гукаў.**

Сектар літаратура. Пра каго ідзе гаворка

**Значэнне яго дзейнасцi: ён дамагаўся, каб кнiгi асвета, здабыткi навукi належылi простым людзям, служылi размнажэнню мудрасцi i вельмi многа зрабiў для развiцця i ўзбагачэння бел. лiтар. мовы i перакладаў кнiгi на бел. нар. мову. (ФРАНЦЫСК СКАРЫНА)**

Каманда чырвоных. Сектар фразеалогія. Знайдзіце і растлумачце фразеалагізм**Паездзіў, хваліцца па гарадах, а розуму не набраўся, толькі язык распусціў( язык распусціў-разбалтацца, гаварыць лішняе, многа, непатрэбнае)**

Сектар фанетыка.

Колькі літар і гукаў у слове **сняданне-[**с н адан э**]-8л.,7гукаў.**

Сектар літаратура. Назавіце герояпра якога ідзе гаворка**Ён быў звычайным вясковым хлапчуком. Аднак ужо з самага дзяцінства пачала праяўляцца адметнасць яго характару. Хлопчык вельмі глыбока ўспрымаў прыроду, па-свойму тлумачыў розныя яе з'явы. Ён бачыў у гэтых з'явах тое, што іншыя не маглі заўважыць.( Сымон, паэма “Сымон-музыка” Коласа)**

**lVТУР ЛІТАРАТУРА**

Слова настаўніка. Літаратура з’яўляецца адной з лепшых крыніц ведаў. Пытанні гэтага тура рознай складанасці, за лёгкае 1-4балаў, за сярэдняй складанасці 1-5балаў, складанае 1-6 балаў, падсказка балельшчыка прынясе максімум 2 балы.

Каманда сініх, калі ласка. Лёгкае пытанне. Назавіце пра каго ідзе гаворка

**Ён зайграў, і струны горка**

**Адклікаліся-гулі,**

**Аддавала іх гаворка**

**Гневам, крыўдаю зямлі.**

**(Сымон; паэма Я.Косаса “Сымон-музыка”)**

Сярэдняй складанасці пытанне. Назавіце верш і аўтара.

**Але хоць колькі жыць тут буду,**

**Як будзе век тут мой вялік,**

**Ніколі, браткі, не забуду,**

**Што чалавек я, хоць мужык**

**І кожны,хто мяне спытае,**

**Пачуе толькі адзін крык:**

**Што хоць мной кожны пагарджае,**

**Я буду жыць! – бо я мужык! ( Я.Купала “Мужык”)**

Складанае пытанне. Назавіце твор, пісьменніка і імя гераіні, якая бачыць Васілька.

**Ноччу яна бачыць Васілька. Але ён сніцца то пакалечаным, то цяжка параненым. Сны ператвараюцца ў нясцерпны**

**жах. Усяму спрабуе знайсці яна тлумачэнне. I ўсё ўбачанае разам перарастае ва ўпэўненасць, што сын вернецца. (В.БЫКАЎ.” НЕЗАГОЙНАЯ РАНА”, імя гераіні ТЭКЛЯ).**

Каманда жоўтых.Лёгкае пытанне. Назавіце аўтара верша

**Трэба дома бываць часцей,**

**Трэба дома бываць не госцем,**

**Каб душою не ачарсцвець**

**І не страціць святое штосьці (Рыгор Барадулін)**

Сярэдняй складанасці пытанне. Назавіце аўтара вершаванага твора і назву

**Бывай, абуджаная сэрцам, дарагая.**

**Чаму так гортка, не магу я зразумець.**

**Шкада заранкі мне, што ў небе дагарае**

**На ўсходзе дня майго, якому ружавець. (А. КУЛЯШОЎ “БЫВАЙ”).**

Складанае пытанне. Назавіце аўтара твора, назву і галоўнага героя

**Яму ўжо адзінаццаць. Ужо другі год хлопец сядзіць у трэцім класе. Што, хіба ён вучыцца дрэнна? Ды не! Цяпер ужо не толькі ўся школа, а ўся Галынка ведае, што ён, Зосін сын, вучыцца лепш за ўсіх...(Я.БРЫЛЬ “СІРОЧЫ ХЛЕБ”, ДАНІК МАЛЕЦ)**

Каманда чырвоных. Лёгкае пытанне Назавіце аўтара верша

**Не шукай ты шчасця, долі**

**На чужым, далёкім полі,**

**Гэт, за шумным лесам-борам,**

**За шырокім сінім морам**

**Не шукай ты шчасця, долі!**

**(Янка Купала. «Не шукай...»).**

Пытанне сярэдняй складанасці. Назавіце форму вершаванага твора М. Багдановіча

**Вось сімвал твой, забыты краю родны!**

**Зварушаны нарэшце дух народны,**

**Я верую, бясплодна не засне,**

**А ўперад рынецца, маўляў крыніца,**

**Каторая магутна, гучна мкне,**

**Здалеўшы з глебы на прастор прабіцца. (М. Багдановіч “Санет”).Санет (ад італьянскага sonetto – песенька) — адна з так званых цвёрдых форм лірычнай паэзіі. З'явіўся ў Італіі ў XIII стагоддзі.**

Складанае пытанне. Назавіце твор і аўтара наступнага ўрыўка **“Тылу не было. У гэты трывожны жнівень вайна была ўсюды. “Белыя” спрачаліся з “чырвонымі”, беларусы не хацелі мірыцца з шавінізмам “белага жонду”. Успыхвала, згасала і зноў выбухала абурэнне палітыкай цара”.( Урывак з апавядання” Паром на бурнай рацэ” Уладзіміра Караткевіча.)**

Падвядзенне дадзенага тура, падлік балаў.

**VТУР Чытанне байкі К. Крапівы ”Дзед и баба”**Усе ўдзельнікі каманды чытаюцьбайку па чарзе. Лепшае чытанне байкі эксперты ацэняць максімум 5 балаў.

**Ехаў Дзедка на кірмаш,**

**З ім на возе — Баба.**

**Конік з выгляду — дарма,**

**Ды цягнуў ён слаба:**

**Меў не болей двух гадоў,**

**Як суседзі кажуць.**

**Баба ж тая — сем пудоў,**

**Сама меней, важыць.**

**Пад узгорак або ў гразь —**

**Конь насілу возьме.**

**Стала Баба памагаць...**

**Седзячы на возе.**

**Што ж, каню другі гадок.**

**Дык яна — за білы**

**Ды нагамі ў перадок**

**Пхне, як мае сілы.**

**— Кінь, дурная, бо зганю! —**

**Дзед тут Бабе кажа.—**

**Ты паможаш так каню,**

**Як хваробе кашаль.**

**— Ах ты, ёлупень стары! —**

**Баба Дзеда лае.—**

**Стой жа тут, хоць ты згары!**

**Мне бяда малая.**

**Потым — гоп яна з калёс,**

**Села ля дарогі,**

**А каня як чорт панёс,—**

**Дзе ўзяліся й ногі!**

**Ва ўстановах часам ёсць**

**Вось такія ж «бабы»:**

**Здэцца, й робяць яны штось,**

**Але справы — слабы.**

**Ды такая не ўцячэ!**

**Скажам ёй нарэшце:**

**— Мо без вас было б лягчэй?**

**Паспрабуйце злезці!**

**Слова настаўніку.**

Гульня выдалася цікавай, дзякуй усім за тое, што ўдзельнічалі. Мы яшчэ раз ўпэўніліся, што мова наша разнастайная і багатая.

Слова экспертам.